পাকিস্তান ক্রিকেট বোর্ড অনাপত্তি পত্র (এনওসি) দেওয়ার ক্ষেত্রে নতুন নীতি সৃষ্টি করেছে। এ নীতিতে একজন চুক্তিবদ্ধ পাকিস্তানি ক্রিকেটার এক মৌসুমে মাত্র দুটি টি-টোয়েন্টি লিগে অংশ নিতে পারবেন। পাকিস্তানের নিজস্ব লিগ পিএসএলকে যদি হিসাবে আনা হয়, সে ক্ষেত্রে দেশের বাইরে মাত্র একটি লিগ খেলার সুযোগ পাবেন তাঁরা। অর্থাৎ বিপিএলে, বিগ ব্যাশ, ক্যারিবিয়ান প্রিমিয়ার লিগ ও ন্যাট ওয়েস্ট টি-টোয়েন্টি ব্লাস্ট কিংবা দক্ষিণ আফ্রিকার টি-টোয়েন্টি গ্লোবাল লিগ থেকে মাত্র একটি টুর্নামেন্ট বেছে নিতে হবে তাঁদের। হাসান আলী, শাদাব খান কিংবা বাবর আজমদের মতো পরিচিত মুখদের জন্য বেশ বড় ধাক্কা।